परसुआ गी झाह्‌री पींह्‌दे-पींह्‌दे चेतै आया जदूं उस सेआनपू गी ब्याही दुआरी लेई आंदा हा तां दमालै दे दब्बड़ सुहऐ मुंहैं आले चिडुऐं गी दिक्खी ओ गुड़की उट्‌ठी ही, इन्नै शैल चिडू उस कदैं ग्रां निं दिक्खे दे हे, इत्थैं धारा दे चिडू अत्त सलोबने हे, मन करदा उनैंगी दिक्खदे गै रौह्, निक्के-निक्के, लुतरे-लुतरे, रंग रंगोए, जादु खलारदे, गीत गारदे, कदैं इस दब्बड़िआ, कदैं उस दब्बड़िआ मलागड़िआं, दब्बड़िआं घा दिआं छाबड़िआं, सैल्लियां ते गाब्भरिआं।